Държавен вестник, бр. 18, 2010 г., стр. 31

БРОЙ  18	
Д Ъ Р Ж А В Е Н  В Е С Т Н И К 	
СТР.  31  
КОНСТИТУЦИОНЕН СЪД
РЕШЕНИЕ № 3 
от 23 февруари 2010 г.
по конституционно дело № 18 от 2009 г.
Конституционният съд в състав: председа­
тел: Евгени Танчев, членове: Емилия Друмева, 
Владислав Славов, Димитър Токушев, Благовест 
Пунев, Пламен Киров, Красен Стойчев, Георги 
Петканов, Ванюшка Ангушева, Цанка Цанкова, 
Стефка Стоева, Румен Ненков, при участието 
на секретар-протоколиста Мариана Георгиева 
разгледа в закрито заседание на 23 февруари 
2010 г. конституционно дело № 18 от 2009 г., 
докладвано от съдията Румен Ненков.
Производството е по чл. 149, ал. 1, т. 2 от 
Конституцията на Република България (КРБ). 
Конституционният съд е сезиран от 53-ма 
народни представители от Четиридесет и първо­
то народно събрание с искане за установяване 
на противоконституционност на решението 
на Народното събрание от 9 декември 2009 г. 
(ДВ, бр. 100 от 2009 г.), с което народният 
представител Емилия Радкова Масларова е 
освободена като председател на постоянната 
Комисия по труда и социалната политика към 
парламента.
Вносителите на искането твърдят, че с го­
репосочения акт е освободен ръководител на 
парламентарна комисия без валидно правно 
основание за това по чл. 22 от Правилника 
за организацията и дейността на Народното 
събрание (ПОДНС), поради което са били 
нарушени конституционните принципи на пра­
вовата държава и законността, конкретизирани 
в чл. 4, ал. 1, чл. 67, ал. 2 и преамбюла на 
КРБ. Развиват също така тезата, че оспоре­
ното решение е накърнило принципа на раз­
делението на властите по чл. 8 КРБ, тъй като 
законодателният орган е иззел правомощия 
на съдебните органи, както и че е нарушена 
презумпцията за невинност по чл. 31, ал. 2 във 
връзка с чл. 70 КРБ, валидна и за депутатите 
със снет имунитет.
С определение от 19 януари 2009 г. искане­
то е допуснато до разглеждане по същество. 
Като заинтересувани страни са конституирани 
Народното събрание и народният представител 
Емилия Масларова.
Народното събрание e изразило становище, 
че оспореното решение е взето при спазване 
на разпоредбите на Конституцията. Поддържа, 
че с него надлежно е упражнило конституци­
онното си правомощие да се самоуправлява и 
организира като колективен орган.
Становището на народния представител 
Емилия Масларова е искането да бъде уважено 
по изложените в него съображения. Моли ре­
шението на Народното събрание от 9 декември 
2009 г., с което е освободена като председател 
на Парламентарната комисия по труда и со­
циалната политика, да бъде обявено за проти­
воконституционно поради противоречието му 
с чл. 4, ал. 1, чл. 8, чл. 31, ал. 3, чл. 67, ал. 2 
и чл. 70 КРБ.
Конституционният съд, като обсъди доводите 
по искането и становищата на заинтересува­
ните страни, както и представените писмени 
доказателства, установи следното:
От фактическа страна
Към момента на постановяване на ос­
пореното решение имунитетът на народния 
представител Емилия Масларова е бил снет с 
нейното писмено съгласие при условията на 
чл. 70, ал. 2 КРБ. Повод за това е било искане 
на главния прокурор до Народното събрание 
за даване на разрешение за възбуждане на 
наказателно преследване за тежко умишлено 
престъпление от общ характер. Позовавайки 
се на тезата на държавното обвинение, двама 
народни представители (Иван Костов и Мартин 
Димитров) са предложили Емилия Масларова да 
бъде освободена като председател на Комисията 
по труда и социалната политика. Писмено са 
поддържали, че „не е морално народен пред­
ставител, за който прокуратурата твърди, че са 
налице достатъчно доказателства за конкретно 
виновно поведение, да е председател на пар­
ламентарна комисия“. В същия дух са били и 
съображенията на онези народни представители, 
които чрез изказвания в пленарната зала са 
подкрепили направеното предложение. След 
проведения дебат с постановяването на реше­
нието предложението е било уважено. 
От правна страна 
Искането за установяване на противокон­
ституционност на решението на Народното 
събрание от 9 декември 2009 г., с което Емилия 
Масларова е освободена като председател на 
Комисията по труда и социалната политика, е 
неоснователно.
1. Член 79, ал. 1 от Конституцията овластява 
Народното събрание да избира от своя състав 
постоянни и временни комисии. Посочената раз­
поредба имплицитно съдържа и правомощието 
парламентът не само първоначално да определи 
ръководителите (председател и заместник-пред­
седатели) на всяка отделна комисия, но и да 
ги освобождава от тази длъжност впоследствие. 
С освобождаването на Емилия Масларова от 
поста председател на една от постоянните 
парламентарни комисии Народното събрание 
е упражнило това свое правомощие съобразно 
политическата воля и разбирането за целесъ­
образност на мнозинството народни предста­
вители. Конституционният съд не може да си 
позволи да оценява управленските разбирания,